Kurzus kódja: FL-202.01	
Kurzus megnevezése: Platón Phaidrosz szeminárium	
Kurzus elõadója: Joó Mária	
Kurzus helye és ideje: II.em.221. péntek 14-15,30	

Kurzus elõfeltétele(i):	
A jegyszerzés módja(i): órai részvétel és házidolgozat	
Követelmények: egy referátum, egy házidolgozat	

Kurzus leírása, tematikája:

A Phaidrosz Platón egyik legösszetettebb dialógusa, értelmezése mindig is megosztotta a kutatókat, nemutolsósorban témája miatt. Filozófiai téma-e a vágy, szerelem (erósz) és az isteni õrület (mania)? Az irracionalizmus dicsõítését olvashatjuk-e itt a racionalizmus atyjától, Platóntól? Mi köze a szónoklásnak, mely a mû második felének témája, az isteni megszállottsághoz, a szerelemhez? A platóni dialektika legrészletesebb leírását is ez a mû tartalmazza, a lélek halhatatlanságának filozófiai fogalmát és mítoszát is. Egy másik izgalmas kérdés az, hogy mire jó az írás? Alkalmas formája-e emlékeztetésnek, a tudás megõrzésének vagy csak halott mása az élõ kérdés- felelet formájában, dialógus révén  elérhetõ tudásnak? Az ún. íratlan tanok létének ez a szöveghely a legfõbb bizonyítéka, melyet a Platón-kutatás tübingeni iskolája dolgozott ki, nagy vitákat váltva ki vele.(vö.  Szlezak. Hogyan olvassunk Platónt? Bp.Atlantisz 2000 ) 
A felmerülõ platóni fogalmakat más mûvekben is nyomonkövetjük, elsõsorban a Lakomában, a Lüsziszben (mely a szeretetrõl, barátságról szól).

	

Kurzushoz tartozó kötelezõ irodalom:

Platón: Phaidrosz, Lakoma, Lüszisz, Államból a lélekrészek (IV. könyv) és erósz türannosz c. rész (IX. könyv) 

	

Kurzushoz tartozó ajánlott irodalom:
Dodds: A görögök és az irracionalizmus Bp. 2002 (The Greeks and the  Irrational, California Univ. Press 1951)
Egy kommentáros szövegkiadás idegen nyelven
franciául: Platon: Oeuvres completes, Paris  Phedre ed L. Robin
angolul: R. Hackforth: Plato's Phaedrus, Cambridge 1952, 
D. Halperin, Winkler, Zeitlin eds. Before Sexuality. The Construction of Erotic Experience in the Ancient Greek World, Princeton 1990
M. Nussbaum: The Fragility of Goodness, Cambridge Univ. Press 1986
A. Price: Love and Friendship in Plato and Aristotle, Oxford 1989
K. Dover: Görög homoszexualitás Bp. 2001 Osiris
Joó Mária. A platóni eros-ról, feminista interpretációk kapcsán Magyar Filozófiai Szemle 1996/